
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Izglītības un zinātnes ministrijai finansējumu līdz 455 555 euro (četri simti piecdesmit pieci tūkstoši pieci simti piecdesmit pieci euro) šādu valstiski nozīmīgu sporta pasākumu atbalstam:
· 1.1. līdz 116 570 euro apmērā (viens simts sešpadsmit tūkstoši pieci simti septiņdesmit euro) Biedrībai "Latvijas Olimpiskā komiteja" valstiski svarīgu un neatliekamu organizatorisko un veselības aizsardzības pasākumu nodrošināšanai LOK īstenojamo jaunatnes programmu ietvaros;
· 1.2. līdz 338 985 euro apmērā (trīs simti trīsdesmit astoņi tūkstoši deviņi simti astoņdesmit pieci  euro) nozīmīgu tautas sporta pasākumu atbalstam. 
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

	Ministru prezidents
	(paraksts*)
	V. Uzvārds

	Ministrs
	(paraksts**)
	V. Uzvārds


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

